Diari Oficial de la Generalitat Valenciana


Sumari del DOGV 7456, del 02-02-2015 (2015/671)

Informació pública de la resolució per mutu acord del programa d'actuació integrada de la unitat d'execució B sector S3.
------------------------------------------------------------------------------------------------------------------------

### Dades del document

Número de DOGV
:   7456

Data del DOGV
:   02-02-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/671


Data del document
:   15-01-2012

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * pla d'urbanisme
    * administració local

Informació pública de la resolució per mutu acord del programa d'actuació integrada de la unitat d'execució B sector S3. [2015/671]  
El Ple de l'Ajuntament, en sessió celebrada el dia 23 de desembre de 2014, va adoptar el següent acord, de conformitat amb l'article 206 del Reial Decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals, sense perjuí dels termes que puguen resultar de l'aprovació definitiva de l'acta de la sessió:   
«Resolució per mutu acord PAI unitat d'execució B sector S3  
Calviga, SA, com a agent urbanitzador de la unitat d'execució B del sector S3, va presentar petició de resolució per mutu acord de l'esmentat programa.  
La dita petició ha sigut objecte de tramitació municipal, emetent-se pel cap de Secció d'Urbanisme, amb data 9 de desembre de 2014, informe en què ha invocat els següents:  
  
1. Antecedents de fet  
Primer. Calviga, SA va presentar, el 23 de setembre de 2002, l'alternativa tècnica del programa d'actuació integrada de la unitat B, del sector S3 industrial.  
Segon. El Ple de l'Ajuntament, en sessió celebrada el 21 d'octubre de 2002, va acordar l'exposició al públic del dit programa. Exposició que es va materialitzar per mitjà de la publicació dels edictes en el tauler d'este ajuntament, en el periòdic Mediterráneo del dia 18 de novembre de 2002 i en el Diari Oficial de la Comunitat Valenciana.  
Tercer. El director general d'Urbanisme i Ordenació Territorial expedix, el 4 d'octubre de 2012, la cèdula d'urbanització del dit programa en què es fixen els següents condicionants: ?L'ajuntament no podrà aprovar el programa si no va acompanyat de certificat municipal que acredite la disponibilitat del subministrament d'aigua potable que assegure la suficiència d'este, amb anàloga regularitat a què disfruten la resta de construccions del terme municipal i, faça constar que la nova urbanització no comportarà minva addicional respecte a les disponibilitats de cabal existents. Igualment, ha d'acompanyar-se certificat acreditatiu de la suficiència de l'estació depuradora existent. Abans de l'aprovació definitiva del programa l'ajuntament haurà de demanar informes l'administració titular de la carretera i a la Confederació Hidrogràfica del Xúquer?.  
Per a complir els condicionants impostos, l'Alcaldia va dictar Decret, amb data 29 de novembre de 2002, pel qual es requerix Calviga, SA perquè aporte els documents justificatius dels requisits exigits en la cèdula d'urbanització.  
Quart. El dia 2 de gener de 2003 es procedix a l'obertura de l'única proposició jurídica i econòmica presentada per al desenrotllament de la present unitat d'execució i en què es comprometen els següents terminis d'execució:  
- Termini d'execució: 23 mesos, iniciant-se amb la publicació de l'aprovació i adjudicació en el Butlletí Oficial de la Província de Castelló.  
- Terminis parcials: presentació projecte d'urbanització, dos mesos. Inici obres, un mes des de la plena disponibilitat (concepte no definit). Finalització, 14 mesos des del seu inici.  
Igualment s'establixen les causes d'extinció del contracte, entre les quals es troben la següents:  
- Article 8.2.7. Acord voluntari entre l'administració actuant i l'urbanitzador.  
- Article 8.2.9. A sol·licitud de l'urbanitzador quan es produïsca la suspensió, tàcita o expressa, per l'administració actuant, de les obres o actuacions necessària per a la bona execució del programa ...  
Quint. El Ple de l'Ajuntament, en sessió celebrada el 27 de novembre de 2003, va aprovar el programa i l'adjudicació a Calviga SA. El conveni amb l'agent urbanitzador es va firmar el 12 d'abril de 2005, i es va publicar la seua aprovació en el Butlletí Oficial de la Província de Castelló número 49 del dia 23 d'abril de 2005.  
Sext. Calviga, SA. va presentar, el dia 9 de maig de 2005 (r. entrada 2005), escrit en què sol·licita la modificació número 1 del pla del sector S3. La Junta de Govern Local, en sessió celebrada l'1 de juny de 2005, va acordar la seua exposició al públic, que es va materialitzar per mitjà del finançament dels pertinents edictes en el tauler d'edictes d'este ajuntament i en el Diari Oficial de la Comunitat Valenciana número 3039 del 30 de juny de 2005 i el periòdic Mediterráneo del 28 de juny de 2005. Modificació que es va aprovar provisionalment per acord del Ple de l'Ajuntament, adoptat el 27 d'octubre de 2005, i definitivament per acord de la Comissió Territorial d'Urbanisme, en sessió celebrada el 5 d'abril de 2006.  
Sèptim. El cap del Servici Territorial de Planificació i Ordenació Territorial va disposar, mitjançant una Resolució del 28 de setembre de 2006, la inscripció del programa en el registre de programes amb el número 63.  
Octau. L'ajuntament va sol·licitar a Fernando Falomir Viciano, SL, per mitjà d'un escrit del 6 de juny de 2006, informe extern sobre este programa, a fi de determinar:   
- Si el tractament donat per l'agent urbanitzador és ajustat a dret.  
  
- Incidència de la nova Llei 16/2055 i el seu Reglament de desplegament sobre el present programa.  
Emés el dit informe, en este es conclou:  
- Han d'excloure's de l'àmbit les edificacions residencials, de manera que es remeten al règim de les actuacions aïllades.  
- Per a les edificacions industrials consolidades caldrà delimitar una parcel·la vinculada.  
- S'haurà de presentar un nou pla parcial modificatiu, així com el seu projecte de reparcel·lació i procedir-se a la seua tramitació.  
Nové. El contingut del dit informe jurídic va ser assumit per la Junta de Govern Local, en sessió celebrada el 21 de desembre de 2006, per la qual cosa va requerir a L'agent urbanitzador la modificació del pla parcial i del projecte d'urbanització.  
Desé. Calviga, SA., per mitjà d'escrits presentats en este ajuntament el 26 de gener de 2007 (r. entrada 544) i 14 de març de 2007 (r. entrada 1505), va presentar diverses al·legacions a l'esmentat acord de la Junta de Govern. Al·legacions que van ser resoltes en un nou acord de la Junta, adoptat el 18 d'abril de 2007.  
Onzé. En compliment dels acords esmentats en els apartats anteriors, Calviga, SA va presentar el modificat número 2 del pla parcial d'este sector, i es va procedir a la seua tramitació i aprovació definitiva per acord de la Junta de Govern Local, en sessió celebrada el 9 de novembre de 2007.  
Dotzé. Com a continuació dels anteriors acords, Calviga, SA, va presentar la modificació del projecte de reparcel·lació de la unitat B, del sector S3, amb data 11 de juny de 2008. La Junta de Govern Local, en sessió celebrada el 14 d'agost de 2008, va acordar efectuar la seua exposició al públic i tramitació administrativa. Durant el tràmit d'exposició al públic es van presentar 17 al·legacions que es van traslladar a l'agent urbanització perquè en el termini de 15 dies emetera un informe respecte d'això. Escrit de contestació que va presentar Calviga, SA en este ajuntament el 13 de novembre de 2008 (r. entrada 6855), posteriorment els propietaris van presentar noves al·legacions que igualment es van traslladar a l'agent urbanitzador, que va contestar-les en el seu escrit de 2 de desembre de 2008 (r. entrada 7276). Emesos els informes tècnics i jurídics, la Junta de Govern Local, en sessió celebrada el 28 d'agost de 2009, resol en relació al dit projecte de reparcel·lació efectuar la delimitació contradictòria de diverses parcel·les i requerir la incorporació en el projecte presentat de:  
Acta administrativa i mesurament contradictori de les parcel·les objecte de reclamació. Mesurament que va executar l'agent urbanitzador amb data 29 d'octubre de 2009.  
Tretzé. L'agent urbanitzador va presentar, el 24 de novembre de 2010, el text modificat i refós del projecte de reparcel·lació de la unitat d'execució B del sector S3. Projecte que es va notificar als propietaris de les parcel·les, els quals van presentar noves al·legacions que es van traslladar a l'agent urbanitzador que, per mitjà d'un escrit presentat el dia 21 de febrer de 2011, va sol·licitar una pròrroga per a contestar-les. Pròrroga que es concedix per Resolució de l'Alcaldia del dia 24 de febrer de 2011.  
Catorzé. Falomir Abogados Asociados, SLP, amb data 13 de gener de 2011 (r. entrada 111) i a instàncies d'este ajuntament, emet un informe jurídic ?sobre la possible caducitat del procediment per al desenrotllament de la UEB, del sector 3 de Pla General d'Ordenació Urbana de Cabanes (Castelló).-  
Quinzé. L'Alcaldia de l'Ajuntament de Cabanes, per mitjà d'un escrit del 3 de maig de 2011 (r. eixida 1036), recorda a l'agent urbanitzador l'obligació d'efectuar els tràmits requerits, així com que ha tingut constància de l'inici de conversacions amb propietaris per a consensuar diverses accions que incidixen en el dit sector, per la qual cosa el requerix perquè expedisca informe sobre la tramitació de l'expedient.  
Setzé. L'agent urbanitzador, per mitjà d'un escrit rebut en l'ajuntament el 18 de maig de 2011 (r. entrada 1413), comunica a l'ajuntament que continuen les conversacions amb els propietaris, i sol·licita una suspensió dels terminis per a resoldre les al·legacions presentades, de conformitat amb allò que s'ha regulat en l'article 42.5 de la Llei 30/1992, de Règim Jurídic de les Administracions Públiques i del Procediment Administratiu Comú.  
Desseté. L'Alcaldia mitjançant Resolució dictada el 24 de maig de 2011 i en aplicació de l'art. 42.5.e de la Llei 30/1992, de Règim Jurídic de les Administracions Públiques i del Procediment Administratiu Comú, va acordar: ?Suspendre el termini per a la resolució de les al·legacions del projecte de reparcel·lació de la unitat A del sector S3. Tot això des de l'inici de les conversacions fins a la conclusió d'estes, conclusió que s'efectuarà per declaració expressa d'este ajuntament o a petició de les parts.-  
Dihuité. L'Alcaldia va dictar, amb data 25 de març de 2014, la següent providència, comunicada als propietaris en què trasllada la fonamentació i la petició de la resolució per mutu acord del programa d'actuació integrada de la unitat d'execució B, del sector S3, i els concedia un termini d'audiència de 15 dies perquè manifestaren el que consideraren oportú, sense que transcorregut el dit termini hagen manifestat cap oposició:   
?Providència [...]  
Primer. Que la seua representada, en virtut de l'Acord adoptat pel Ple de l'Ajuntament el 27 de novembre de 2003, és l'agent urbanitzador del programa d'actuació integrada per al desenrotllament de la unitat d'execució B del sector S3 d'esta localitat, havent-se subscrit el conveni urbanístic el 12 d'abril de 2005.  
Segon. Que la tramitació del programa ha sigut llarga i complicada, en haver-se modificat en dos ocasions el pla parcial del sector. S'ha tramitat el projecte de reparcel·lació presentat sense que este haja sigut aprovat, en haver-se suspés el termini per a la seua resolució, ateses les al·legacions efectuades pels propietaris.  
Tercer. Les condicions de desenrotllament i, en especial, les econòmiques, han canviat dràsticament durant este temps, no existint actualment pràcticament demanda de sòl industrial urbanitzat. En conseqüència, la posada en funcionament d'este nou sector podria suposar per als propietaris la creació d'una onerosa situació, afavorida per la nul·la eixida al mercat del sòl i per l'existència de sòl urbanitzat amb semblants característiques al S3 amb un baix rebliment, així com per la dificultat per a obtindre pels particulars el finançament necessari per a assumir el cost de l'obra urbanitzadora.  
Quart. L'agent urbanitzador proposa la resolució per mutu acord de l'adjudicació del programa d'actuació integrada de la unitat d'execució B del sector S3, en aplicació de l'article 143.2.e de la Llei 16/2005, de 30 de desembre, Urbanística Valenciana (d'ara en avant LUV), ja que d'esta manera es conjuguen els interessos dels intervinents en el procés urbanístic al considerar que:  
- Per als propietaris s'evita seguir un desenrotllament urbanístic, per al qual els resultaria extremadament dificultós obtindre finançament i que els suposaria un elevat desembossament econòmic, a causa de les quotes d'urbanització a què estan subjectes i que, en estos moments, tindria una difícil o impossible recuperació, per existir en zones pròximes una important quantitat de sòl vacant amb semblants característiques i una notable absència de demanda de sòl.  
- Per a l'ajuntament, ja que actualment hi ha causes sobrevingudes, derivades de la crisi econòmica, que han modificat o anul·lat les circumstàncies inicials que van afavorir la programació del sector, per existir sobreoferta d'este tipus de sòl.  
- Per a l'urbanitzador que, a pesar de les pèrdues ocasionades pels costos de redacció dels projectes tècnics, comprén la difícil viabilitat del projecte com a conseqüència de la saturació que existix en l'oferta per a este tipus de sòl.  
Quint. Fonamenta la dita petició i la possibilitat de la resolució per mutu acord en l'aplicació de l'article 29.13 de la Llei 6/1994 Reguladora de l'Activitat Urbanística, de les normes de contractació i, en concret, en l'article 111.c del Reial Decret Legislatiu 2/2000, de 16 juny, pel qual s'aprova el Text Refós de la Llei de Contractes de les Administracions Públiques, així com l'article 143.2 de la LUV. Així mateix, centra l'existència de possibles responsabilitats econòmiques en l'article 29.13.c de la Llei 6/1994 Reguladora de l'Activitat Urbanística, i considera que estes no s'han produït atés que, en el desenrotllament del programa d'actuació integrada, els propietaris no han tingut cap costn, ja que ni se'ls ha girat ni han costejat cap quota d'urbanització.  
  
Per tot això decrete:  
1r. Iniciar, per mitjà del procediment de mutu acord entre este ajuntament (administració actuant) i Calviga, SL (agent urbanitzador), la tramitació de l'expedient per a la resolució del programa d'actuació integrada de la unitat d'execució B, de sector S3.  
2n. Comunicar esta providència als propietaris i a l'agent urbanitzador, i concedir-los un termini de 15 dies d'audiència a l'interessat, perquè manifesten el que estimen oportú en relació a l'esmentada proposta de resolució del programa d'actuació integrada de la unitat d'execució B, de sector S3.-  
Denové. L'arquitecte municipal, amb data 19 de novembre de 2011, ha emés un informe en què no manifesta oposició a la resolució del present programa.  
2. Fonaments de dret  
Primer. El programa d'actuació integrada de la unitat d'execució B del sector S3, prèvia la seua tramitació administrativa, es va aprovar definitivament pel Ple de l'Ajuntament, en sessió celebrada el 27 de novembre de 2003, així com la seua adjudicació a la mercantil Calviga, SL; i se li aplicaren les determinacions de la Llei 6/1994, de 15 de novembre, de la Generalitat, Reguladora de l'Activitat Urbanística.  
  
Segon. Els propietaris i l'ajuntament no han manifestat cap objecció a la fonamentació invocada per l'agent urbanitzador per a la resolució del programa d'actuació integrada de la unitat B del sector S3 i no s'han oposat a la consideració que la continuació del programa no resulta adequada, de la qual cosa es deduïx que en la resolució hi ha un interés públic:  
- Per als propietaris, a l'evitar-se seguir un desenrotllament urbanístic, per al qual els resultaria extremadament dificultós obtindre finançament i que els suposaria un elevat desembossament econòmic, a causa de les quotes d'urbanització a què estan subjectes i que, en estos moments, tindria una difícil o impossible recuperació, per existir en zones pròximes una important quantitat de sòl vacant amb semblants característiques i una notable absència de demanda de sòl.  
- Per a l'ajuntament, ja que actualment hi ha causes sobrevingudes, derivades de la crisi econòmica, que han modificat o anul·lat les circumstàncies inicials que van afavorir la programació del sector, per existir sobreoferta d'este tipus de sòl.  
- Per a l'urbanitzador que, a pesar de les pèrdues ocasionades pels costos de redacció dels projectes tècnics, comprén la difícil viabilitat del projecte com a conseqüència de la saturació que existix en l'oferta per a este tipus de sòl.  
[...]  
Segon. La disposició transitòria quarta de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana establix: ?Quarta. Programes aprovats. 1. Els programes d'actuació adjudicats amb anterioritat a l'entrada en vigor de la present llei es regiran, quant als seus efectes, compliment i extinció, inclosa la seua duració i règim de pròrrogues, per la normativa que els resultava d'aplicació abans de l'entrada en vigor d'esta llei.  
  
2. No obstant això, en el procediment de resolució o pròrroga del programa d'actuació integrada o aïllada no s'haurà de sol·licitar dictamen del Consell Superior de Territori i Urbanisme o òrgan que exercia les seues funcions.-  
Pel que la resolució del programa és competència exclusiva de l'Ajuntament de Cabanes, sense perjuí que prèviament puga sol·licitar els informes que considere pertinents.  
Tercer. En aplicació del precepte anterior la resolució del present programa deu tramitar-se segons l'article 29.13 de la Llei 6/1994 Reguladora de l'Activitat Urbanística (d'ara en avant LRAU): ?13. Altres incidències. Les relacions derivades de l'adjudicació del programa es regiran per les normes rectores de la contractació administrativa en el que estes no contradiguen allò que s'ha disposat per esta llei ni siguen incompatibles amb els principis d'esta en els termes que reglamentàriament siguen desenrotllats. La resolució de l'adjudicació s'acordarà per l'administració actuant, previ dictamen del Consell Superior d'Urbanisme, que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació a les previsions de l'article 10?.  
Pel que els dits terrenys deuran quedar subjectes al següent règim, regulat en l'article 10 de la LRAU, actualment assimilable a l'article 208 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana: ?Article 208. Règim d'usos i edificació en el sòl urbanitzable sense programació 1. Els terrenys classificats pel pla general estructural com a sòl urbanitzable, i que no tinguen la programació aprovada i vigent, estaran subjectes a les següents limitacions, a més de les aplicables en virtut d'altres lleis: a) No es podran realitzar altres construccions que les destinades a explotacions agrícoles, forestals, ramaderes, cinegètiques o semblants, que tinguen relació directa amb la naturalesa i destí de la finca, i s'ajusten als plans o normes establits per la conselleria competent en agricultura, que haurà d'emetre el corresponent informe, així com les vinculades funcionalment a l'execució i manteniment dels servicis públics. b) El tipus de construcció haurà de ser adequat al seu emplaçament i condició aïllada, d'acord amb les normes que el planejament aplicable establisca, i quedaran prohibides les edificacions característiques de les zones urbanes. c) En les divisions i segregacions de terrenys, no podran efectuar-se fraccionaments en contra de les determinacions del planejament aplicable i de la legislació agrària.  
  
2. En els supòsits de terrenys inclosos en un programa d'actuació integrada que va concloure anormalment per mitjà de caducitat o resolució, quedaran en la situació que resulte de la resolució del programa d'actuació integrada d'acord amb l'article 165 d'esta llei.-  
Quart. El despatx professional Falomir Abogados Asociados, SLP, prèvia petició municipal, va emetre, el 13 de gener de 2011, informe sobre la possible caducitat del procediment per al desenrotllament de la UE-B del sector 3 del Pla General d'Ordenació Urbana de Cabanes (Castelló), en què es conclou:  
- Que s'ha produït una demora en els terminis d'execució o compliment del programa.  
- No resulta acreditat que esta demora o incompliment dels terminis haja sigut deguda a la inactivitat de l'urbanitzador, atés que durant la vigència del programa s'han produït decisions de l'Administració, aprovació de dos modificacions puntuals del projecte de reparcel·lació que han desvirtuat els terminis inicialment previstos.  
  
Des de la recepció del dit informe no consta en l'expedient actuació o resolució municipal que contradiga l'informe emés i en què s'atribuïsca la causa de la demora en el desenrotllament del programa a la inactivitat de l'agent urbanitzador  
Quint. La LRAU no regula un procediment específic per a la resolució del programa, derivant el procediment a allò que s'ha regulat en la legislació de contractes: ?Article 13. Altres incidències. Les relacions derivades de l'adjudicació programa es regiran per les normes rectores de la contractació administrativa en què estes no contradiguen allò que s'ha disposat per esta llei ni siguen incompatibles amb els principis d'esta ...-.  
La disposició transitòria primera, apartat 2, del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, que determina: ?Expedients iniciats i contractes adjudicats amb anterioritat a l'entrada en vigor d'esta llei. 2. Els contractes administratius adjudicats amb anterioritat a l'entrada en vigor de la present llei es regiran, quant als seus efectes, compliment i extinció, inclosa la seua duració i règim de pròrrogues, per la normativa anterior?.   
Per això l'extinció del present programa deu ajustar-se a les determinacions del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
Sext. El Reial Decret Legislatiu 2/2000 de Contractes de les Administracions Públiques, regula en l'article 111 les causes de resolució dels contractes, entre les quals es troba en el seua apartat c) el mutu acord entre l'Administració i el contractista.  
No obstant esta causa de resolució, tal com establix l'article 112, del mateix precepte legal, únicament és aplicable quan no concórrega una altra causa imputable al contractista i sempre que per raons d'interés públic es faça innecessària o inconvenient la permanència del contracte. Igualment, de conformitat amb l'article 113 de la mateixa norma, el mutu acord dels drets de les parts s'acomodaren al vàlidament estipulat entre l'Administració i el contractista, igualment l'acord de resolució contindrà pronunciament exprés sobre la procedència o no de la pèrdua, devolució o cancel·lació de la garantia constituïda. No existint constància en el present expedient urbanístic que existisquen altres causes imputables a l'agent urbanitzador que impedisquen la resolució del present programa per mutu acord, així com resoldre favorablement la devolució fiança depositada per l'agent urbanitzador. Tot això sense perjuí que pel departament de contractació i en aplicació de la legislació de contractes es puga efectuar una altra consideració.  
  
Sèptim. De conformitat amb allò que s'ha regulat en l'article 10 i 29.13 de la LRAU i article 165 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, procedix declarar la vigència del pla parcial del sector S3 i la classificació dels terrenys com a urbanitzables que d'este dimana, ja que el dit document havia sigut aprovat definitivament per la Comissió Territorial d'Urbanisme, en sessió celebrada el 31 d'octubre de 1989, de forma independent al programa de la UEB del sector S3 i hi ha una altra unitat d'execució en el mateix pla parcial ja executada i consolidada per l'edificació.  
No és procedent efectuar cap resolució respecte a la devolució als propietaris de la contribució de les càrregues d'urbanització en metàl·lic o en terrenys, efectivament satisfetes i no aplicades al seu destí, ja que no s'ha aprovat definitivament el projecte de reparcel·lació, ni hi ha constància que s'hagen sufragat estes càrregues.  
Octau. La competència per a la resolució del present programa, de conformitat amb l'article 21 de la Llei 7/1985 Reguladora de les Bases del Règim Local, correspon al Ple de l'Ajuntament.  
  
Per tot això, per l'Alcaldia, es proposa l'adopció de l'acord següent:  
  
  
Primer  
Resoldre per mutu acord el programa d'actuació integrada de la unitat d'execució B, del sector S3, del qual va resultar adjudicatari la mercantil Calviga, SA.  
  
Segon  
Tornar les garanties depositades per l'agent urbanitzador per al desenrotllament del present programa.  
  
Tercer  
Reiterar la vigència Del pla parcial del sector S3, i la classificació com a urbanitzables dels terrenys, inclosa la unitat d'execució B.  
  
Quart  
Notificar el present acord a l'agent urbanitzador i als propietaris dels terrenys inclosos en el seu àmbit de programació, així com procedir a la seua publicació en el Diari Oficial de la Comunitat Valenciana.  
  
  
El present assumpte va ser objecte d'estudi i dictamen per la Comissió Informativa d'Urbanisme i Infraestructures, en sessió celebrada el dia 18 de desembre de 2014.  
Se sotmet a votació dels regidors la proposta de l'Alcaldia, el resultat de la qual és el següent:  
Vots a favor: sis.  
Vots en contra: no cap.  
Voten abstenció: tres.  
  
Per tant, queda aprovada per majoria la proposta de l'Alcaldia.»  
  
Cabanes, 15 de gener de 2015.- L'alcaldessa: Estrella Borrás Moreno.